wannaphong/clean_thaiwikipedia huggingface dataset:
# ซูแปร์โกปปาอีตาเลียนา ฤดูกาล 2021
ซูแปร์โกปปาอีตาเลียนา ฤดูกาล 2021 (ภายใต้ชื่อว่า ซูเปอร์คัพ เฟรคเซียรอสซา สำหรับเหตุผลด้านผู้สนับสนุน) จะเป็นครั้งที่ 34 ของ ซูแปร์โกปปาอีตาเลียนา, ฟุตบอลอิตาเลียนซูเปอร์คัพ. ครั้งนี้เป็นการลงเล่นระหว่าง อินเตอร์นาซีโอนาเล, ผู้ชนะของ เซเรียอา ฤดูกาล 2020–21 แชมเปียนชิป, และ ยูเวนตุส, ทีมชนะเลิศของ โกปปาอีตาเลีย ฤดูกาล 2020–21. เมื่อวันที่ 11 พฤศจิกายน ค.ศ. 2021, ครั้งนี้ได้รับการประกาศว่าจะลงเล่นในวันที่ 12 มกราคม ค.ศ. 2022 ที่ ซานซีโร, มิลาน.

แมตช์
รายละเอียด

 GK 1  ซามีร์ ฮันดานอวิช (กัปตัน)CB 37 มิลัน ชกริเญียร์CB 6  สเตฟัน เดอ ไฟรCB 95 อาเลสซันโดร บัสโตนีRM 2  แด็นเซิล ดึมฟรีส   CM 23 นีโกเลาะ บาเรลลา   CM 77 มาร์ตเซลอ บรอซอวิชCM 20 ฮาคัน ชัลฮาโนลูLM 14 อิวัน เปริชิช   CF 9  เอดิน เจกอ    CF 10 เลาตาโร มาร์ติเนซ   ผู้เล่นสำรอง:GK 97 ไอโอนุต ราดูDF 11 อาเล็กซานดาร์ กอลาร็อฟDF 13 อันเดรอา ราน็อกเกียDF 32 เฟเดรีโก ดีมาร์โก   DF 33 ดานีโล ดีอัมโบรซีโอDF 36 มัตเตโอ ดาร์มีอัน   MF 5  โรแบร์โต กากลีอาร์ดีนีMF 8  มาทีอัส เบซิโนMF 12 สเตฟาโน เซนซีMF 22 อาร์ตูโร บิดัล    FW 7  อาเลกซิส ซันเชซ   FW 19 โฆอากิน กอร์เรอา    ผู้จัดการทีม: ซีโมเน อินซากี300px GK 36 มัตเตีย เปรินRB 2  มัตตีอา เด ชิลโยCB 24 ดานีเอเล รูกานี  CB 3  จอร์โจ กีเอลลีนี (กัปตัน)LB 12 อาแลกส์ ซังดรูCM 14 เวสตัน แม็กเคนนีCM 27 มานูเอล โลกาเตลลี   CM 25 อาเดรียง ราบีโยRF 44 แดยัน กูลูแชฟสกี   CF 9  อัลบาโร โมราตา   LF 20 เฟเดรีโก แบร์นาร์เดสกี    ผู้เล่นสำรอง:GK 1  วอยแชค ชแชนส์นือGK 23 การ์โล ปินโซโญDF 6  ดานีลูDF 17 ลูกา เปลเลกรีนีDF 19 เลโอนาร์โด โบนุชชีDF 45 โกนี เดอ วินแตร์MF 5  อาร์ตูร์   MF 30 โรดริโก เบนตังกูร์   FW 10 เปาโล ดิบาลา    FW 18 โมอีเซ เกน   FW 21 ไคอู โฌร์เกFW 38 มาร์แลย์ อาเกผู้จัดการทีม: มัสซีมีเลียโน อัลเลกรี

ผู้เล่นยอดเยี่ยมประจำนัด:
อาเลกซิส ซันเชซ (อินเตอร์นาซีโอนาเล)

ผู้ช่วยผู้ตัดสิน:
Daniele Bindoni
Davide Imperiale
ผู้ตัดสินที่สี่:
Michael Fabbri
ผู้ช่วยผู้ตัดสินวิดีโอ:
Paolo Silvio Mazzoleni
ผู้ช่วยผู้ตัดสินจากการใช้วีดีโอช่วยตัดสิน:
Sergio Ranghetti
ผู้ช่วยผู้ตัดสินสำรอง:
Salvatore Longoกฏ-กติกา:
90 นาที.
30 นาทีของการต่อเวลาพิเศษในกรณีที่จำเป็น
การดวลลูกโทษตัดสิน ในกรณีที่ผลการแข่งขันยังคงเท่ากัน
ผู้เล่นสำรองสิบสองคน
ใช้เปลี่ยนตัวได้ห้าคน, กับอนุญาตเปลี่ยนตัวคนที่หกได้ในช่วงต่อเวลาพิเศษ.

ดูเพิ่ม
 เซเรียอา ฤดูกาล 2020–21
 โกปปาอีตาเลีย ฤดูกาล 2020–21

หมายเหตุ
# ชูชีพ ชีวะสุทธิ์
ชูชีพ ชีวสุทธิ์ นักจัดรายการวิทยุใต้ดินที่เป็นที่รู้จักในชื่อ ลุงสนามหลวง เป็นผู้ที่มีประวัติการต่อสู้ทางการเมืองยาวนาน เป็นที่รู้จักในหมู่ ‘สหายเก่า’ ในหมู่ประชาชนที่ตื่นตัวต่อต้านรัฐประหาร พ.ศ. 2549 ของ คมช.

 ประวัติ 
ชูชีพ  ชีวะสุทธิ์ เกิดเมื่อปี พ.ศ. 2496 ณ เดือนสิงหาคม 2551 ศาลอาญาออกหมายจับชูชีพในความผิดตามมาตรา 112 คาดว่าเขาเดินทางออกนอกประเทศนับตั้งแต่นั้นมา ชูชีพประกาศยุติการจัดรายการในเดือนมกราคม 2562 หลังการหายตัวไปของสุรชัย ด่านวัฒนานุสรณ์ และผู้ลี้ภัยอีกสองคนที่เคยจัดรายการใน YouTube ต่อมา

 การศึกษา 
เข้าศึกษาคณะวิทยาศาสตร์ มหาวิทยาลัยมหิดล ในปี 2515 เป็นเพื่อนรุ่นเดียวกับ นพ.ทศพร เสรีรักษ์ นพ.พลเดช ปิ่นประทีป และเป็นรุ่นพี่ นพ.พรหมินทร์ เลิศสุริย์เดช 1 ปี เขาเป็นคนหัวดี แม้ตอนสอบเข้าจะรุ่งโรจน์แต่ต่อมาก็รุ่งริ่ง
"นักศึกษารุ่นนั้นหลายคน มีความคิดดัดแปลงตัวเองเข้ากับชาวบ้านยากจน กรรมกร ชาวนาที่ไม่มีสิทธิไม่มีเสียง และต่อสู้ร่วมกับพวกเขา ชูชีพคิดแบบนั้นและไม่ค่อยสนใจเรียนมากนัก จนผลการเรียนตกต่ำลง ต่อมาเลยเปลี่ยนไปเรียนสายสาธารณสุข" เพื่อนของชูชีพคนหนึ่งระบุ ในหนังสือ ‘ปูมประวัติศาสตร์มหิดลเพื่อประชาธิปไตย ภาค 2’ ให้ข้อมูลถึงบทบาทสำคัญของชูชีพในการเป็นประธานชมรมนิยมไทยสมัยยังเป็นนักศึกษา ชมรมนี้มีกิจกรรมช่วงแรกคือ ส่งเสริมให้ภูมิใจในความเป็นไทย ซึ่งเป็นไปตามกระแสรณรงค์ต่อต้านสินค้าญี่ปุ่น แนวคิดนี้จุดประกายโดย ธีรยุทธ บุญมี เลขาธิการศูนย์กลางนิสิตนักศึกษาฯ

 บทบาทการเมือง 
หลังเหตุการณ์ 14 ตุลา 2516 มีนักศึกษาสมัครเข้าร่วมชมรมเป็นจำนวนมาก เริ่มเน้นกิจกรรมเชิงวิชาการมากขึ้น เช่น จัดนิทรรศการเผยแพร่ความรู้และความคิดเชิงสังคมการเมืองรูปแบบต่างๆ จัดอภิปรายปัญหาสังคม จัดหาซื้อหนังสือด้านสังคมและการเมืองให้สมาชิกหยิบยืม ช่วงปิดภาคเรียนจัดค่ายอนามัยชนบท และยังเริ่มเคลื่อนไหวในประเด็นการเมือง เช่น ร่วมติดโปสเตอร์และแจกใบปลิวเปิดโปงกรณี ‘ถีบลงเขาเผาลงถังแดง’ ในภาคใต้ โครงการเผยแพร่ประชาธิปไตยสู่ชนบท ร่วมเคลื่อนไหวกับชาวนา ฯลฯ แล้วชมรมนิยมไทยก็ยุติบทบาทลง หลังเหตุการณ์ 6 ตุลา 2519

 การหายสาบสูญ 
ในวันที่ 9 พฤษภาคม 2562 มีข่าวว่าชูชีพถูกจับกุมตัวในเวียดนามและถูกส่งตัวกลับไทยพร้อมกับผู้ลี้ภัยอีกสองคน คือสยาม ธีรวุฒิ หรือสหายข้าวเหนียวมะม่วง และกฤษณะ ทัพไทย หรือสหายยังบลัด อย่างไรก็ตาม ทางการเวียดนามปฏิเสธว่าไม่มีข้อมูลการเดินทางเขาประเทศหรือการจับกุมตัวทั้งสามคน และความพยายามของครอบครัวของสยามที่จะตามหาทั้งสามคนก็ยังไม่เป็นผล และยังไม่ทราบชะตากรรมของลุงสนามหลวงนับจนถึงทุกวันนี้1 ปี สยามและพวกหายตัว ญาติเผยไร้ความคืบหน้า-เปิดไทม์ไลน์เหตุการณ์ที่เกี่ยวข้อง ประชาไท สืบค้นเมื่อ 13 พฤษภาคม 2020
# คณะอัญมณี มหาวิทยาลัยบูรพา
คณะอัญมนี มหาวิทยาลัยบูรพา วิทยาเขตจันทบุรี  เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านอุตสาหกรรมอัญมณีและเครื่องประดับ ตั้งอยู่ที่ตำบลโขมง อำเภอท่าใหม่ จังหวัดจันทบุรี

ประวัติ
ในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131สำนักงานคณะกรรมการกฤษฎีกา, ราชกิจจานุเบกษา : พรบ.มหาวิทยาลัยบูรพา พ.ศ. ๒๕๓๓, สืบค้นเมื่อ 12 กรกฎาคม 2564.สำนักงานคณะกรรมการกฤษฎีกา, ราชกิจจานุเบกษา :  พรบ.มหาวิทยาลัยบูรพา (ฉบับที่2) พ.ศ. ๒๕๔๑, สืบค้นเมื่อ 12 กรกฎาคม 2564. 

หลังจากแยกตัวเป็นมหาวิทยาลัยบูรพาแล้ว ในปี 2537 สภามหาวิทยาลัยบูรพาจึงได้ให้ความเห็นชอบในภาควิชาวัสดุศาสตร์ - เทคโนโลยีอัญมณี สังกัดคณะวิทยาศาสตร์ มหาวิทยาลัยบูรพา พร้อมทั้งเริ่มรับนิสิตรุ่นแรกตั้งแต่ปีการศึกษา 2538

ต่อมา มีนโยบายขยายโอกาสทางการศึกษาไปยังภูมิภาคของรัฐบาล การจัดตั้งวิทยาเขตแห่งใหม่ขึ้น ณ จังหวัดจันทบุรี วิทยาเขตสารสนเทศ มหาวิทยาลัยบูรพา พ.ศ. 2539 โดยในโครงการจัดตั้งที่คณะรัฐมนตรีเห็นชอบในหลักการแล้วนั้น ให้จัดตั้งวิทยาลัยอัญมณี ณ วิทยาเขตดังกล่าว โดยมีแผนดำเนินการเปิดสอนใน 5 สาขาวิชา ได้แก่ สาขาอัญมณีและเครื่องประดับ สาขาเทคโนโลยีอัญมณี สาขาธุรกิจอัญมณีและเครื่องประดับ สาขาอัญมณีศาสตร์ และสาขาการออกแบบเครื่องประดับ

มหาวิทยาลัยบูรพาได้แปรสภาพเป็นสถาบันอุดมศึกษาในกำกับของรัฐ จากผลของการประกาศใช้พระราชบัญญัติ มหาวิทยาลัยบูรพา พ.ศ. 2550 เมื่อวันที่ 9 มกราคม พ.ศ. 2551 ประกาศลงในราชกิจจานุเบกษา เล่มที่ 125 ตอนที่ 5 กhttp://www.ratchakitcha.soc.go.th/DATA/PDF/2551/A/005/8.PDF พรบ.มหาวิทยาลัยบูรพา พ.ศ. 2550 ส่งผลให้ในเดือนพฤษภาคม พ.ศ. 2551 วิทยาลัยอัญมณีได้เปลี่ยนชื่อเป็น “คณะอัญมณี มหาวิทยาลัยบูรพา วิทยาเขตจันทบุรี”

หน่วยงานภายใน
สำนักงานเลขานุการคณะอัญมณี 
สาขาวิชาอัญมณีและเครื่องประดับ
สาขาวิชาการออกแบบเครื่องประดับ
สาขาวิชาธุรกิจอัญมณีและเครื่องประดับ

 หลักสูตร 
 หลักสูตรที่เปิดสอนในคณะอัญมนี มหาวิทยาลัยบูรพามหาวิทยาลัยบูรพา, คณะสาธารณสุขศาสตร์ : ''หลักสูตรที่เปิดสอน'', สืบค้นเมื่อ 14 มกราคม 2565. ระดับปริญญาตรี ระดับปริญญาโท ระดับปริญญาเอกหลักสูตรวิทยาศาสตรบัณฑิต (วท.บ.)
 สาขาวิชาเทคโนโลยีอัญมณีและเครื่องประดับ
 สาขาวิชาอัญมณีและเครื่องประดับ
หลักสูตรศิลปกรรมศาสตรบัณฑิต (ศศ.บ.)
 สาขาวิชาการออกแบบเครื่องประดับ
หลักสูตรบริหารธุรกิจบัณฑิต (บธ.บ.)
 สาขาวิชาธุรกิจอัญมณีและเครื่องประดับ

 ทำเนียบคณบดี
# ราชรัฐแม่น้ำฮัตต์
ราชรัฐโมรอสเวีย (มักเรียกตามชื่อในอดีตวMorosMorosviaมักเรียกตามชื่อ ของ ตระกูล  เป็นประเทศจำลองในประเทศออสเตรเลีย ราชรัฐนี้อ้างว่าเป็นรัฐเอกราชที่ก่อตั้งขึ้นในวันที่ 21 เมษายน ค.ศ. 1970 

ราชรัฐนี้ตั้งอยู่ทางเหนือของเพิร์ท รัฐเวสเทิร์นออสเตรเลีย 517 กิโลเมตร (354 ไมล์) กินพื้นที่  ทำให้มีขนาดใหญ่กว่าประเทศที่ได้รับการยอมรับบางประเทศ ทั้งรัฐบาลออสเตรเลียหรือรัฐบาลชาติอื่น ๆ ไม่ให้การยอมรับบริเวณนี้เป็นประเทศ และศาลสูงออสเตรเลียกับศาลสูงสุดรัฐเวสเทิร์นออสเตรเลียปฏิเสธข้อเสนอที่โต้แย้งว่าดินแดนนี้ไม่อยู่ภายใต้กฎหมายของออสเตรเลียCasley v Commissioner of Taxation [2007] HCATrans 590; Casley v Deputy Commissioner of Taxation [2017] WASCA 196, [8]. 

ราชรัฐนี้เคยเป็นสถานที่ท่องเที่ยวประจำภูมิภาคจนกระทั่งปิดตัวลงหลังวันที่ 31 มกราคม ค.ศ. 2020 โดยมีสกุลเงิน แสตมป์ และหนังสือเดินทางของเป็นของตนเอง (ซึ่งทั้งรัฐบาลออสเตรเลียหรือรัฐบาลชาติอื่น ๆ ไม่ให้การยอมรับ)"A man's Hutt is his castle", The Age, 24 April 2010. ประเทศจำลองนี้ก่อตั้้งขึ้นในวันที่ 21 เมษายน ค.ศ. 1970 เมื่อลีโอนาร์ด แคสลีย์ (Leonard Casley) ประกาศให้ฟาร์มของตนเป็นจังหวัดแม่น้ำฮัตต์ เขาพยายามแยกตัวออกจากออสเตรเลียด้วยข้อพิพาทส่วนแบ่งการผลิต (production quota) ข้าวของตน ไม่กี่ปีต่อมา แคสลีย์ตั้งฉายาตนเองเป็น "เจ้าชายลีโอนาร์ด" และให้ตำแหน่งเชื้อพระวงศ์กับสมาชิกครอบครัวของตน ถึงแม้ว่าเขายังไม่ใช้คำว่า "ราชรัฐ" อย่างเป็นทางการจนถึง ค.ศ. 2006

ในเดือนกุมภาพันธ์ ค.ศ. 2017 หลังปกครองเป็นเวลา 45 ปี แคสลีย์ตอนอายุ 91 ปี ได้สละราชบัลลังก์ให้กับลูกชายคนสุดท้อง เจ้าชายแกรม เจ้าชายลีโอนาร์ดเสียชีวิตในวันที่ 13 กุมภาพันธ์ ค.ศ. 2019

ในเดือนธันวาคม ค.ศ. 2019 ทางราชรัฐประกาศปิดชายแดนและหยุดบริการภาครัฐภายนอกในวันที่ 31 มกราคม ค.ศ. 2020 จนกว่าจะมีการเปลี่ยนแปลง ท้ายที่สุดในวันที่ 3 สิงหาคม ค.ศ. 2020 ได้ประกาศซื้อดินแดน เพิ่มเป็น62ตารางกิโลเมตร
# วัดรอยพระพุทธบาทภูสิงห์
วัดรอยพระพุทธบาทภูสิงห์ เดิมชื่อวัดบ้านศาลา ตั้งอยู่ที่บ้านศาลา ตำบลโคกตาล อำเภอภูสิงห์ จังหวัดศรีสะเกษ

วัดรอยพระพุทธบาทภูสิงห์ตั้งวัดเมื่อวันที่ 20 เมษายน พ.ศ. 2550 การประชุมมหาเถรสมาคม ครั้งที่ 24/2559 เมื่อวันที่ 10 พฤศจิกายน 2559 มีมติให้เปลี่ยนชื่อวัดบ้านศาลาเป็น “วัดรอยพระพุทธบาทภูสิงห์" เนื่องจากชื่อซ้ำกับวัดบ้านศาลา อำเภอขุขันธ์ ทำให้การติดต่อสื่อสารผิดพลาด และเป็นชื่อที่ประชาชนรู้จักเรียกขานมาเป็นระยะเวลายาวนาน

บริเวณวัดรอยพระพุทธบาทภูสิงห์ ปรากฏรอยพระบาทข้างขวาขนาดใหญ่ในเนื้อหินทรายค้นพบเมื่อปี พ.ศ. 2525 มีความลึก 5 ซม. ยาว 1.47 ม. กว้าง 57 ซม. ที่กลางพระบาทเป็นรูปตราธรรมจักร รอยพระบาทภูสิงห์มีลักษณะตามธรรมชาติของการเหยียบยุบลงไปในเนินหินคล้ายการกดเท้าย่ำตมเรียบเสมอกันทั้งฝ่าพระบาท ไม่ได้เกิดจากการแกะสลักลงไปในเนินหิน ในปี พ.ศ. 2535 กรมศิลปากรนครราชสีมาได้ทำการตรวจสอบรอยพระพุทธบาทนี้ กรมศิลปากรสันนิษฐานว่าน่ามีอายุประมาณ 1,200–1,400 ปีตะลุยอีสานไต้ ตามรอยพระพุทธบาทภูสิงห์.krupangpang.blogspot.com,2556 อยู่ในช่วงสมัยทวารวดี บริเวณใกล้เคียงรอยพระพุทธบาทมีบ่อน้ำศักดิ์สิทธิ์ที่เกิดขึ้นเองตามธรรมชาติ บรรยากาศโดยรอบวัดเงียบสงบ อยู่ท่ามกลางธรรมชาติป่าไม้เบญจพรรณใกล้กับเทือกเขาพนมดงรักชายแดนไทย - กัมพูชา
# สระราวุฒิ ตรีพันธ์
สระราวุฒิ ตรีพันธ์  เป็นอดีตนักฟุตบอลและผู้ฝึกสอนฟุตบอลชาวไทย ปัจจุบันเป็นประธานสโมสรและหัวหน้าผู้ฝึกสอนให้กับกระบี่ เอฟซีในไทยลีก 3 

 ประวัติ 
สระราวุฒิเกิดที่จังหวัดนครศรีธรรมราชและสำเร็จการศึกษาจากโรงเรียนเทศบาลวัดศาลามีชัยและโรงเรียนกัลยาณีศรีธรรมราช ก่อนจะได้รับทุนจนได้เข้ามาเรียนและเล่นฟุตบอลให้แก่โรงเรียนกรุงเทพคริสเตียนวิทยาลัยตั้งแต่ชั้นมัธยมศึกษาปีที่ 2 เขาได้ลงเล่นให้แก่กรุงเทพคริสเตียนวิทยาลัยในการแข่งขันจตุรมิตรสามัคคีและพาทีมชนะเลิศการแข่งขันฟุตบอลมัธยมปลายหลายรายการในฐานะกัปตันทีม ก่อนที่จะได้รับทุนศึกษาต่อที่คณะวิทยาศาสตร์การกีฬา จุฬาลงกรณ์มหาวิทยาลัย ผ่านโควตานักกีฬาช้างเผือก ต่อมาหลังจบการศึกษาระดับปริญญาตรี เขาได้เล่นให้แก่สโมสรการไฟฟ้าส่วนภูมิภาคซึ่งเขามีส่วนช่วยให้ทีมชนะเลิศไทยลีกดิวิชัน 1 จนเลื่อนชั้นสู่ลีกสูงสุดได้สำเร็จ ก่อนที่เขาจะย้ายไปจุฬา-สินธนาและเลิกเล่นฟุตบอลที่นั่น

สำหรับในนามทีมชาติ สระราวุฒิเป็นผู้ทำประตูชัยให้แก่ทีมชาติไทยรุ่นอายุไม่เกิน 23 ปี ในการแข่งขันซีเกมส์ 2001 นัดชิงชนะเลิศที่กัวลาลัมเปอร์ ประตูนี้ทำให้ทีมชาติไทยเอาชนะเจ้าภาพอย่างมาเลเซีย 1–0 คว้าแชมป์รายการนี้ได้สำเร็จ นอกจากนี้ เขายังเป็นส่วนหนึ่งของทีมชาติไทยชุดที่จบอันดับที่ 4 ในการแข่งขันเอเชียนเกมส์ 2002 ที่ปูซาน ประเทศเกาหลีใต้

 อาชีพผู้ฝึกสอน 
หลังจากที่เลิกเล่นฟุตบอล สระราวุฒิได้ผันตัวมาเป็นผู้ฝึกสอน โดยเขาได้เริ่มทำงานในฐานะผู้อำนวยการทีมเยาวชนของเมืองทอง ยูไนเต็ด ซึ่งเขาได้ทำงานเป็นผู้ช่วยของอรรถพล ปุษปาคมและเรอเน เดอซาแยร์ ต่อมาเขาได้ทำหน้าที่เป็นผู้ฝึกสอนของนนทบุรี, ศุลกากร ยูไนเต็ด, ธนบุรี ซิตี้, บางกอก และสีหมอก พร้อมกับการอบรมหลักสูตรผู้ฝึกสอนจนผ่านระดับโปรไลเซนส์

ในปี 2562 เขาได้ทำหน้าที่เป็นผู้ช่วยของโชคทวี พรหมรัตน์ที่การท่าเรือ ซึ่งในฤดูกาลนั้น ทีมสามารถเอาชนะราชบุรี มิตรผลจนคว้าแชมป์ช้าง เอฟเอคัพได้สำเร็จ ต่อมาในปี 2563 เขาได้กลับมาทำหน้าที่หัวหน้าผู้ฝึกสอนที่การท่าเรืออีกครั้งแทนที่ของจเด็จ มีลาภ โดยในช่วงแรกของการคุมทีม เขาพาทีมชนะ 10 นัดรวดจนคว้าสิทธิ์เข้าร่วมแข่งขันเอเอฟซีแชมเปียนส์ลีก 2021 รอบแบ่งกลุ่มได้สำเร็จ ต่อมาในปี 2564 เขาย้ายตำแหน่งไปเป็นที่ปรึกษาด้านเทคนิคของสโมสร โดยมีดุสิต เฉลิมแสนเข้ามารับตำแหน่งหัวหน้าผู้ฝึกสอนต่อ แต่หลังจากที่ดุสิตลาออกจากการคุมทีมกลางฤดูกาล สระราวุฒิก็กลับมาทำหน้าที่ผู้ฝึกสอนรักษาการอีกครั้งหนึ่ง

 สถิติการจัดการทีม 

ทีมตั้งแต่ถึงสถิติแข่งชนะเสมอแพ้% ชนะการท่าเรือ26 กันยายน 256320 กรกฎาคม 2564การท่าเรือ (รักษาการ)11 พฤศจิกายน 256421 กุมภาพันธ์ 2565รวม
 นัดที่แพ้หรือชนะที่ต้องตัดสินด้วยการดวลลูกโทษ จะถูกนับว่าเป็นการเสมอ

 เกียรติประวัติ 
นักฟุตบอล
กรุงเทพคริสเตียนวิทยาลัย
 16px ไทยลีกดิวิชัน 1 ชนะเลิศ (1): 2544

จุฬา ยูไนเต็ด
 16px ไทยลีกดิวิชัน 1 ชนะเลิศ (1): 2549

ทีมชาติไทย อายุไม่เกิน 23 ปี
  ซีเกมส์ เหรียญทอง (1): 2544

ผู้ฝึกสอน
สงขลา
 16px ไทยลีก 3 โซนภาคใต้ ชนะเลิศ (1): 2565–66
# กรอตตาอัซซูร์รา
กรอตตาอัซซูร์รา  หรือ ถ้ำลอดสีน้ำเงิน  เป็นถ้ำในทะเลบนชายฝั่งของเกาะกาปรี ทางใน้ของประเทศอิตาลี แสงอาทิตย์ที่ส่องผ่านโพรงใต้น้ำและสะท้อนแสงผ่านน้ำทะเลทำให้เกิดสีน้ำเงินสะท้อนภายในโพรงถ้ำ ถ้ำมีความยาวราว 50 เมตรเข้าไปในหน้าผาจากผิวด้านนอก และมีความลึก  พื้นถ้ำเป็นทราย

ปากถ้ำมีความสูงสองเมตรและอาจเหลือเพียงหนึ่งเมตรหากน้ำขึ้นสูง ทำให้การเข้าไปภายในถ้ำจะทำได้ต่อเมื่อน้ำลงและไม่มีคลื่นลมในทะเล ในปี 2011 เคยมีนักท่องเที่ยวคนหนึ่งประสบอุบัติเหตุได้รับบาดเจ็บบริเวณคอขณะกำลังมุดเข้าถ้ำ จากการตรวจสอบในภายหลังพบว่าคนนำเรือได้นำเรือเข้าไปในระหว่างที่มีน้ำขึ้นสูง  

มีข้อบังคับไม่อนุญาตให้ว่ายน้ำภายในถ้ำเด็ดขาด

 ประวัติศาสตร์ 
ในสมัยโรมัน ถ้ำโพรงนี้เคยถูกใช้เป็นสระว่ายน้ำส่วนตัวของติแบริอุส รวมถึงเป็นวิหารทะเล มีการค้นพบเทวรูปของเนปจูนและไทรทัน ในพื้นของถ้ำโพรงในปี 1964 ปัจจุบันย้ายไปจัดแสดงอยู่ที่อานากาปรี นอกจากนี้ยังมีการค้นพบฐานเทวรูปอีกจำนวนหนึ่งบนพื้นถ้ำในปี 2009 พลินีผู้อาวุโส นักประวัติศาสตร์ยุคโรมัน อธิบายถ้ำโพรงนี้ว่าเต็มไปด้วยไทรทันกำลัง "เล่นบนเปลือกหอย" จึงเป็นไปได้ว่าเทวรูปไทรทันที่ค้นพบในปี 1964 นั้นอาจเป็นรูปปั้นเดียวกับที่ปลินีผู้พี่เคนเห็นและบันทึกไว้ในศตวรรษที่ 1

ด้านหลังของถ้ำหลักมีทางเชื่อมต่อสามทางไปยังซาลาเดย์โนมี (Sala dei Nomi) หรือ "ห้องแห่งนาม" ภายในมีการสลักชื่อของผู้ที่เดินทางมาเยือนถ้ำนี้ตลอดเวลาหลายศตวรรษ และยังมีทางเชื่อมอีกสองทางที่นำทางลึกลงไปในหน้าผา เข้าใจกันว่าเป็นทางเดินไปยังวังของจักรพรรดิติแบริอุส แต่ต่อมาก็ค้นพบว่าตรงปลายค่อย ๆ แคบลงและเป็นทางตัน ลักษณะที่อาจพบได้เป็นการกัดเซาะตามธรรมชาติ
# โทนี
โทนี สามารถหมายถึง
 โทนี (ชื่อ) - ชื่อต้นของบุคคล
 โทนี ฮอว์ก - นักสเกตบอร์ดชาวอเมริกัน
 คาวาซากิ คิ-61 - เครื่องบินขับไล่ของจักรวรรดิญี่ปุ่น

 ตัวละครในบันเทิงคดี 
 โทนี สตาร์ก - ตัวละครในมาร์เวลคอมิกส์
 โทนี มอนตานา - ตัวละครจากหนังเรื่องสการ์เฟซ
# เอสแฟนด์ (เทศมณฑลแอนแบรอบอด)
เอสแฟนด์  เป็นหมู่บ้านในตำบลแนร์เกซอน อำเภอเจบอลบอเรเซโจนูบี เทศมณฑลแอนแบรอบอด จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 240 คนใน 45 ครัวเรือน
# Aenictus hilli
Aenictus hilli เป็นชนิดของมดทหารสีน้ำตาลอ่อนที่พบในประเทศออสเตรเลีย โดยเป็นตัวอย่างเดียวที่พบในมาแลนดา รัฐควีนส์แลนด์https://www.antwiki.org/wiki/Aenictus_hilli AntWikihttps://www.itis.gov/servlet/SingleRpt/SingleRpt?search_topic=TSN&search_value=574278#null ITIS
# Aenictus idoneus
Aenictus idoneus เป็นชนิดของมดทหารสีน้ำตาลที่พบในประเทศอินโดนีเซียhttps://www.antwiki.org/wiki/Aenictus_idoneus AntWikihttps://www.itis.gov/servlet/SingleRpt/SingleRpt?search_topic=TSN&search_value=574283#null ITIS
# Aenictus grandis
Aenictus grandis เป็นชนิดของมดทหารสีน้ำตาลเข้มที่พบในประเทศบังกลาเทศ, ประเทศพม่า และมณฑลยูนนานของประเทศจีนhttps://www.antwiki.org/wiki/Aenictus_grandis AntWikihttps://www.itis.gov/servlet/SingleRpt/SingleRpt?search_topic=TSN&search_value=574276#null ITIS
# Aenictus feae
Aenictus feae เป็นชนิดของมดทหารสีน้ำตาลที่พบในประเทศบังกลาเทศ, ประเทศพม่า และมณฑลยูนนานของประเทศจีนhttps://www.antwiki.org/wiki/Aenictus_feae AntWikihttps://www.itis.gov/servlet/SingleRpt/SingleRpt?search_topic=TSN&search_value=574266#null ITIS
# Aenictus fuscipennis
Aenictus fuscipennis เป็นชนิดของมดทหารสีน้ำตาลอ่อนที่พบในประเทศอินโดนีเซียhttps://www.antwiki.org/wiki/Aenictus_fuscipennis AntWikihttps://www.itis.gov/servlet/SingleRpt/SingleRpt?search_topic=TSN&search_value=574271#null ITIS
# วัดสรรพยาวัฒนาราม
วัดสรรพยาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยา ในตำบลสรรพยา อำเภอสรรพยา จังหวัดชัยนาท

วัดสรรพยาวัฒนาราม เดิมชื่อว่า วัดเสาธงหิน หรือ วัดวังหิน เดิมก่อนนี้บริเวณหน้าวัดเป็นวังน้ำวนน้ำหมุนเป็นเกลียวเหมือนเสาหิน ตั้งวัดเมื่อ พ.ศ. 2410 มีหลวงพ่อเขียวเป็นเจ้าอาวาสรูปแรก (พ.ศ. 2415–2435) ภายหลังเปลี่ยนชื่อมาเป็น "วัดสรรพยาวัฒนาราม" เมื่อ พ.ศ. 2495 ปีมะเส็ง ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2500

อาคารเสนาสนะที่สำคัญ ได้แก่ วิหารน้อยก่ออิฐถือปูน สันนิษฐานว่าสร้างขึ้นราว พ.ศ. 2435–2465 ขนาด 4 ห้อง กว้าง 5.00 เมตร ยาว 11.50 เมตร (รวมเฉลียงด้านหลัง) และลดชั้นที่ด้านหลังมีเสาร้าง ส่วนด้านหน้าก่อเป็นซุ้มโค้งรูปกลีบบัว มีประติมากรรมปูนปั้น เรียกว่า พระฉาย เป็นองค์พระพุทธเจ้าประทับยืนปางถวายเนตร พร้อมพระอัครสาวก 2 องค์ หลังคามุงกระเบื้องดินเผาหางแหลมไม่เคลือบ สันและหลบกระเบื้องหลังคาเป็นปูนปั้น หน้าบันด้านหน้าเป็นปูนปั้นประดับเครื่องถ้วย หน้าบันด้านหลังเป็นไม้แนบกระดานตีตั้ง ผนังด้านหลังก่ออิฐถือปูนปั้นสูงจรดอกไก่ พื้นภายนอกและภายในปูอิฐขนาดใหญ่ทับหน้าด้วยปูนทรายภายในอาคารห้องสุดท้ายทำฐานชุกชีประดิษฐานพระพุทธรูปประทับนอนหงายในหีบพระบรมศพ โดยพระบาทยืนพ้นหีบออกมาที่ปลายพระบาท ชาวบ้านเรียกว่า ปางแหย่เท้า มีพระมหากัสสปะ ซึ่งเป็นพระอรหันต์สาวกและพระสาวกรวมอีก 4 รูป นั่งกราบสักการะอยู่ปลายพระบาท
# วัดท่าโพธิ์ (จังหวัดสุราษฎร์ธานี)
วัดท่าโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี

วัดท่าโพธิ์ หรือ วัดใหม่ท่าโพธิ์ ไม่ปรากฏว่าสร้างขึ้นเมื่อใด แต่เป็นวัดร้างจนถึง พ.ศ. 2496 ก่อนที่จะรวมวัดท่าโพธิ์เข้ากับวัดใหม่ชลธารที่อยู่ฝั่งตรงข้ามถนนแล้วเรียกว่า "วัดท่าโพธิ์" อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1425 ได้รับพระราชทานวิสุงคามสีมาเมื่อ พ.ศ. 1575 สถาปัตยกรรมที่หลงเหลืออยู่ สันนิษฐานว่าสร้างราวพุทธศตวรรษที่ 24–25

อาคารเสนาสนะที่สำคัญ ได้แก่ อุโบสถที่ได้รับการบูรณะครั้งใหญ่เมื่อ พ.ศ. 2497  อุโบสถมีมุขประเจิดยื่นออกทั้งหน้าหลัง บริเวณหน้าบันเรียบไม่มีลาย โดยรอบทั้ง 8 ทิศ มีใบเสมาทั้งเก่าและใหม่อยู่รวมกัน โดยใบเสมาใหม่สร้างขึ้นเมื่อ พ.ศ. 2499 เครื่องบนมีลักษณะเช่นเดียวกับวัดจำปา ภายในอุโบสถประดิษฐานพระพุทธรูปปางมารวิชัยทำจากหินทรายแดงเป็นพระประธาน ด้านหลังอุโบสถมีเจดีย์ 4 องค์ ทั้งองค์ที่ยังสมบูรณ์และชำรุด โดยองค์ที่ยังเหลือเค้าโครงนั้นเป็นเจดีย์ทรงปราสาท และมีศาลาการเปรียญ และหอไตร นอกจากนั้นยังพบแผ่นหินที่สันนิษฐานว่าน่าจะเป็นป้ายหลุมศพของชาวจีน 1 ชิ้น และชิ้นส่วนหินทรายเป็นแท่งกลมยาวอีก 2 ชิ้น

ส่วนวัดใหม่ชลธารที่ถูกยุบรวม พบโบราณวัตถุ เช่น องค์และฐานเทวรูป ศิลา 3 องค์ เศียรเทวรูปศิลา 1 เศียร วัดตั้งติดกับโรงเรียนสารภีอุทิศ มีอาคารกุฎิไม้บริเวณที่เคยพบโบราณวัตถุถูกทำลายหมดแล้ว
# วัดหลวงสุมังคลาราม
วัดหลวงสุมังคลาราม พระอารามหลวงชั้นตรี ชนิดสามัญ ตั้งอยู่ในตำบลเมืองใต้ อำเภอเมืองศรีสะเกษ จังหวัดศรีสะเกษ สร้างเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2486 และยกฐานะขึ้นเป็นพระอารามหลวงชั้นตรี ชนิดสามัญเมื่อวันที่ 24 สิงหาคม พ.ศ. 2524ราชกิจจานุเบกษา, แจ้งความกระทรวงศึกษาธิการ เรื่อง ยกวัดราษฎร์เป็นพระอารามหลวง (วัดหลวงสุมังคลาราม), เล่ม ๙๘, ตอนที่ ๑๕๕ ง , ๒๑ กันยายน พ.ศ. ๒๕๒๔, หน้า ๑๘

วัดหลวงสุมังคลารามเดิมชื่อ " วัดศรีสุมังค์ " พระยาวิเศษภักดีศรีนครลำดวน (ชม) เจ้าเมืองศรีสะเกษ สร้างขึ้นเมื่อ พ.ศ. 2328 เพื่อเป็นอนุสรณ์แก่บิดาคือพระยารัตนวงษา (อุ่น) เจ้าเมืองศรีสะเกษคนแรกที่ขอแยกเมืองออกจากเมืองขุขันธ์ มาตั้งที่เมืองศรีสะเกษ (เมืองศีร์สระเกษ)  ปัจจุบันเป็นที่ประดิษฐานพระบรมสารีริกธาตุและพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ ในอดีตวัดหลวงสุมังคลารามเป็นสถานที่ที่ใช้ประกอบพิธีถือน้ำพิพัฒน์สัตยาของเจ้าเมือง และข้าราชการกรมการเมืองในสมัยก่อน
# คลองเปร็ง
คลองเปร็ง เป็นคลองที่เชื่อมระหว่างคลองประเวศบุรีรมย์ผ่านคลองนครเนื่องเขตถึงคลองบางขนาก (คลองแสนแสบ) ในจังหวัดฉะเชิงเทรา มีระยะทาง 448 เส้น หรือ 19.52 กิโลเมตร  ในอดีตเป็นพื้นที่ลุ่มน้ำที่มีต้นเปร็งขึ้นอยู่ทั้ง 2 ฝั่งคลองเป็นจำนวนมาก จึงเรียกคลองนี้ว่า "คลองเปร็ง"

ประวัติ
คลองเปร็งเริ่มขุดเมื่อ พ.ศ. 2429 แล้วเสร็จใน พ.ศ. 2431 มีวัตถุประสงค์ในการขุดเพื่อระบายน้ำจืดจากคลองบางขนากมาไล่น้ำเค็มออกจากคลองประเวศบุรีรมย์ในฤดูแล้ง เนื่องจากเกิดความเสียหายต่อพืชผลในพื้นที่บริเวณคลองประเวศบุรีรมย์ จนทำให้มีผู้อพยพออกจากบริเวณคลองประเวศบุรีรมย์จำนวนมาก โดยเป็นที่ดินที่เช่าจากนายทุนและผู้มีบรรดาศักดิ์ ทำให้เกิดการอพยพไปยังที่อุดมสมบูรณ์กว่า เมื่อมีการขุดคลองเปร็งจึงได้รับความสนใจในการพัฒนาที่ดิน โดยเจ้าพระยาสุรวงษ์ไวยวัฒน์ (วร บุนนาค) ได้ลงทุนขุดคลองและแบ่งที่ดินออกขายให้ราษฎร แต่การลงทุนขุดต้องใช้เงินจำนวนมาก จึงได้ยืมเงินจากหลวง แต่ก็มิได้ดำเนินการคืนเงิน ทำให้ต้องทูลเกล้าฯ ถวายที่ดินฝั่งตะวันตกของคลองเปร็งแทนเงินที่ยืมไป ต่อมาที่ดินส่วนนี้ได้ตกเป็นของพระเจ้าลูกยาเธอ พระเจ้าลูกเธอ ให้เป็นกรรมสิทธิ์ที่ดินเนื้อที่ 19,357 ไร่ก.จ.ช., ร.5, ก.ษ. 3.3/8 "เรื่องที่นาคลองเปร็ง พระยาสุรศักดิ์มนตรีกราบบังคมทูลพระบาทสมเด็จพระจุลจอมเกล้าเจ้าอยู่หัว" 23 มิถุนายน ร.ศ. 113. 

เดิมทีจะขุดคลองเปร็งจากคลองบางขนากถึงคลองสำโรง ยาวประมาณ 40 กิโลเมตร แต่เนื่องจากการเสียชีวิตของเจ้าพระยาสุรวงษ์ไวยวัฒน์ (วร บุนนาค) ทำให้ขุดคลองได้เพียง 20 กิโลเมตรจากคลองบางขนากถึงคลองประเวศบุรีรมย์

นอกจากนั้นหลวงแพ่ง กรมการเมืองนครเขื่อนขันธ์ ยังเป็นผู้ดูแลในการขุดคลองเปร็งด้วย แต่ภายหลังประสบปัญหาด้านการเงิน ได้หลบหนีจากพื้นที่เพื่อหนีภาระหนี้สินที่นำเงินค่าจองที่นาของรัฐในคลองเปร็งมาใช้

การใช้พื้นที่
ริมคลองเปร็งเป็นที่ตั้งของมัสยิดมู่รอกี้บุ้ลอิสลาม (ลาดน้ำขาว) มัสยิดอัลวารุ้ลอิสลาม (สมอเซ) มัสยิดเราะห์มาตุ้ลอิสลาม และวัดเปร็งไพบูลย์ธัญญาหาร ชาวบ้านริมคลองเปร็งประกอบอาชีพทำนาและเลี้ยงสัตว์น้ำเป็นอาชีพหลัก ทำงานหัตถกรรมเป็นอาชีพเสริม โดยมีก๋วยเตี๋ยวโบราณและขนมโบราณเป็นสินค้าที่ขึ้นชื่อ
# เทศบาลตำบลป่าโมก
เทศบาลตำบลป่าโมก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางปลากด และพื้นที่ทั้งหมดของตำบลป่าโมก ในอำเภอป่าโมก จังหวัดอ่างทอง ได้รับการจัดตั้งเป็นเทศบาลโดยยกฐานะท้องถิ่นตำบลป่าโมกทั้งหมดขึ้นเป็นเทศบาลตำบลใน พ.ศ. 2483  ซึ่งถือว่าเป็นเทศบาลตำบลแห่งแรกของจังหวัดอ่างทอง ต่อมาในปี พ.ศ. 2490 ได้แบ่งพื้นที่เทศบาลฝั่งขวาของแม่น้ำเจ้าพระยาของตำบลป่าโมก จัดตั้งขึ้นเป็นตำบลบางปลากด ทำให้เทศบาลครอบคลุมพื้นที่ทั้งหมดของตำบลบางปลากดด้วย ปัจจุบันในเขตเทศบาลมีประชากร 8,898 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอป่าโมก อยู่ห่างจากศาลากลางจังหวัดอ่างทองประมาณ 14.5 กิโลเมตร อยู่ห่างจากกรุงเทพมหานครประมาณ 96.2 กิโลเมตรตามทางหลวงแผ่นดินหมายเลข 1 (ถนนพหลโยธิน) ตรงกลางของเขตเทศบาลมีแม่น้ำเจ้าพระยาเป็นแหล่งน้ำสำคัญและแบ่งเขตเทศบาลออกเป็นสองส่วน มีพื้นที่รับผิดชอบทั้งหมด 12 ตารางกิโลเมตรหรือคิดเป็น 7,500.0 ไร่
# แอ่งถูหลู่ฟาน
แอ่งทูร์ปัน  หรือ แอ่งถูหลู่ฟาน (, อ่าน ถูหลู่ฟานเผินตี้; หลักการอ่านภาษาจีน หากสองพยางค์ซึ่งมีวรรณยุกต์ที่สามติดกัน พยางค์แรกจะเปลี่ยนไปใช้วรรณยุกต์ที่สองเพื่อให้ออกเสียงง่ายขึ้น ดังนั้นจึงไม่อ่าน ถู่หลู่ฟาน) เป็นแอ่ง ตั้งใกล้เมืองถูหลู่ฟาน ซึ่งห่างจากเมืองอูหลู่มู่ฉีในเขตปกครองตนเองซินเจียงอุยกูร์ สาธารณรัฐประชาชนจีน มีความลึกประมาณ 157 เมตรวัดจากระดับน้ำทะเลปานกลางความลึกรองจากหุบผาจอร์แดน ที่ 430 เมตร และมีความลึกเท่ากับแอ่งอาฟาเรอ ในประเทศเอธิโอเปีย นอกจากนี้แอ่งถูหลู่ฟานยังเป็นสถานที่ที่ร้อนที่สุดในประเทศจีนอีกด้วยในช่วงฤดูร้อน แอ่งถูหลู่ฟานตั้งอยู่ในเส้นทางสายไหม มีการตั้งถิ่นฐานของผู้คนเพื่อทำการเกษตร ประกอบไปด้วยระบบชลประทาน และเป็นแหล่งปลูกองุ่นที่สำคัญของประเทศจีน
# วัดตะเคียนราม
วัดตะเคียนราม เป็นวัดราษฎร์ สังกัดคณะสงฆ์มหานิกาย ตั้งอยู่ในตำบลตะเคียนราม อำเภอภูสิงห์ จังหวัดศรีสะเกษ สร้างเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2515  

วัดตะเคียนราม หรือ วัดนามวิจิตรตะเคียนราม เป็นวัดเก่าแก่ของอำเภอภูสิงห์ ปัจจุบันวัดตะเคียนรามเป็นที่ตั้งสรีระสังขารของพระครูประกาศธรรมวัตร (สาย  ปาโมกโข) ผู้เป็นศิษย์ของหลวงปู่สรวง เทวดาเดินดิน วัดไพรพัฒนา หลวงปู่สายเป็นอดีตเจ้าอาวาสวัดตะเคียนรามและเกจิอาจารย์ผู้ทรงวิทยาคุณชาวจังหวัดศรีสะเกษและอีสานใต้ ทางวัดเปิดให้ศิษยานุศิษย์เข้ากราบสักการะสรีระสังขารของหลวงปู่สาย โดยทางวัดได้จัดสร้างมณฑปปราสาทศิลปะขอมเพื่อตั้งสรีระสังขารหลวงปู่สาย ปาโมกโข และเป็นพิพิธภัณฑ์เพื่อจัดแสดงเครื่องอัฐบริขาร